กฎกระทรวงกฎกระทรวง(พ.ศ. ๒๕๔๐)ออกตามความในพระราชบัญญัติกองทุนบำเหน็จบำนาญข้าราชการพ.ศ. ๒๕๓๙[๑] อาศัยอำนาจตามความในมาตรา๔ มาตรา ๓๘ วรรคสี่ และมาตรา ๔๐ วรรคหนึ่งแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ สมาชิกดังต่อไปนี้มีสิทธิได้รับเงินประเดิม(๑)ข้าราชการซึ่งรับราชการอยู่ก่อนวันที่ ๒๗ มีนาคม ๒๕๔๐(๒)ข้าราชการซึ่งออกจากราชการแล้วกลับเข้ารับราชการใหม่ก่อนวันที่ ๒๗ มีนาคม ๒๕๔๐โดยบอกเลิกรับบำนาญเดิมเพื่อขอนับเวลาราชการต่อเนื่อง(๓)ข้าราชการซึ่งออกจากราชการไปและกลับเข้ารับราชการใหม่หลังวันที่ ๒๖ มีนาคม ๒๕๔๐เนื่องจาก(ก)ไปปฏิบัติงานตามพระราชกฤษฎีกาว่าด้วยการกำหนดหลักเกณฑ์การสั่งให้ข้าราชการไปทำการซึ่งให้นับเวลาระหว่างนั้นเหมือนเต็มเวลาราชการ(ข)ไปรับราชการทหารตามกฎหมายว่าด้วยการรับราชการทหาร(ค)ถูกสั่งให้ออกจากราชการไว้ก่อน(ง)ถูกคำสั่งให้ออก ปลดออก หรือไล่ออกและอยู่ในระหว่างร้องทุกข์หรืออุทธรณ์คำสั่งดังกล่าว(๔)[๒]ข้าราชการซึ่งออกจากราชการและกลับเข้ารับราชการใหม่ด้วยเหตุอื่นนอกจาก (๓)โดยมีบัญชีเงินประเดิมและมีสิทธินับเวลาราชการสำหรับคำนวณบำเหน็จบำนาญตอนก่อนออกจากราชการต่อเนื่องกับเวลารับราชการในตอนหลังตามมาตรา๓๘โดยให้มีสิทธิได้รับเงินประเดิมและผลประโยชน์ของเงินประเดิมตอนก่อนออกจากราชการตามจำนวนที่ปรากฏในบัญชีรายบุคคลของสมาชิกผู้นั้นข้อ๒ เงินประเดิมให้คำนวณโดยวิธีการดังต่อไปนี้เงินประเดิม= ๒๕ x เงินเดือน [(๑.๐๙)เวลาราชการ - (๑.๐๘)เวลาราชการ](๑.๐๘)เวลาราชการ-๑เพื่อประโยชน์ในการคำนวณเงินประเดิมตามวรรคหนึ่ง(๑)เงินเดือน คืออัตราเงินเดือนที่ข้าราชการได้รับตามกฎหมายว่าด้วยระเบียบข้าราชการนั้น ๆในเดือนมีนาคม ๒๕๔๐ โดยไม่รวมเงินเพิ่มพิเศษรายเดือนสำหรับค่าวิชา สำหรับประจำตำแหน่งที่ต้องฝ่าอันตรายเป็นปกติสำหรับการสู้รบ สำหรับการปราบปรามผู้กระทำความผิด หรือเงินเพิ่มอย่างอื่น(๒)เวลาราชการ คือ เวลาราชการที่คำนวณตามบทบัญญัติไว้ในมาตรา ๖๖ วรรคสองและให้คำนวณเศษของปีโดยใช้ทศนิยมสี่ตำแหน่ง ทั้งนี้ ไม่รวมเวลาราชการทวีคูณ(๓)จำนวนเงินประเดิม หากมีเศษของบาทให้คิดเป็นหนึ่งบาทข้อ๓ ในกรณีตามข้อ ๑ (๑)ให้นับเวลาราชการตั้งแต่วันที่เริ่มเข้ารับราชการโดยได้รับเงินเดือนจากเงินงบประมาณประเภทเงินเดือนต่อเนื่องกันจนถึงวันที่ ๒๖ มีนาคม ๒๕๔๐ข้อ๔ ในกรณีตามข้อ ๑ (๒)ให้นับเวลาราชการตอนก่อนออกจากราชการรวมกับเวลาราชการที่กลับเข้ารับราชการใหม่จนถึงวันก่อนวันเข้าเป็นสมาชิกโดยตัดเวลาระหว่างรับบำนาญออกเป็นเวลาราชการสำหรับคำนวณเงินประเดิมข้อ๕ ในกรณีตามข้อ ๑ (๓)ให้นับเวลาราชการตอนก่อนออกจากราชการรวมกับเวลาราชการที่กลับเข้ารับราชการใหม่จนถึงวันก่อนเข้าเป็นสมาชิกโดยรวมเวลาซึ่งออกจากราชการไปเพราะเหตุดังกล่าวด้วย เป็นเวลาราชการและให้นำเงินเดือนที่ผู้นั้นได้รับอยู่ก่อนวันที่เข้าเป็นสมาชิก เป็นเงินเดือนสำหรับคำนวณเงินประเดิมข้อ๖ กฎกระทรวงนี้ให้ใช้บังคับตั้งแต่วันที่๒๗ มีนาคม ๒๕๔๐ เป็นต้นไปให้ไว้ ณ วันที่ ๑๘เมษายน พ.ศ. ๒๕๔๐อำนวย วีรวรรณรัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๘ วรรคสี่ และมาตรา ๔๐วรรคหนึ่ง แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ กำหนดให้ข้าราชการซึ่งกลับเข้ารับราชการใหม่อาจมีสิทธิได้รับเงินประเดิมตามหลักเกณฑ์และเงื่อนไขที่กำหนดในกฎกระทรวงและกำหนดให้กระทรวงการคลังคำนวณเงินประเดิมสำหรับสมาชิกตามหลักเกณฑ์และวิธีการที่กำหนดในกฎกระทรวงเพื่อนำส่งเข้ากองทุนจึงจำเป็นต้องออกกฎกระทรวงนี้กฎกระทรวง ฉบับที่๖ (พ.ศ. ๒๕๔๘) ออกตามความในพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙[๓]ข้อ๒กฎกระทรวงนี้ใช้บังคับตั้งแต่วันที่ ๒๗ มีนาคม พ.ศ. ๒๕๔๐ เป็นต้นไปหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๘ วรรคสี่แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙กำหนดให้ข้าราชการซึ่งกลับเข้ารับราชการใหม่อาจมีสิทธิได้รับเงินประเดิมตามหลักเกณฑ์และเงื่อนไขที่กำหนดในกฎกระทรวงและโดยที่ข้อ ๑ (๓) แห่งกฎกระทรวง (พ.ศ. ๒๕๔๐) ออกตามความในพระราชบัญญัติกองทุนบำเหน็จบำนาญข้าราชการพ.ศ. ๒๕๓๙กำหนดเหตุที่สมาชิกกองทุนบำเหน็จบำนาญข้าราชการผู้ซึ่งออกจากราชการไปและกลับเข้ารับราชการใหม่หลังวันที่ ๒๖ มีนาคม ๒๕๔๐ มีสิทธิได้รับเงินประเดิมเพียง ๔ กรณีซึ่งยังไม่ครอบคลุมถึงการออกจากราชการด้วยเหตุอื่นและขณะที่ลาออกยังไม่มีสิทธิรับบำเหน็จบำนาญซึ่งไม่สามารถนำเวลาราชการเดิมมานับต่อเนื่องเพื่อสิทธิในเงินประเดิมทั้งที่บทบัญญัติมาตรา๓๘ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙กำหนดให้ข้าราชการซึ่งออกจากราชการและต่อมากลับเข้ารับราชการใหม่ตั้งแต่วันที่พระราชบัญญัติดังกล่าวใช้บังคับสามารถนับเวลาราชการสำหรับคำนวณบำเหน็จบำนาญตอนก่อนออกจากราชการต่อเนื่องกับการรับราชการในตอนหลังได้อีกทั้งเจตนารมณ์ในการให้เงินประเดิมแก่สมาชิกก็เพื่อชดเชยสูตรบำนาญที่เปลี่ยนไปซึ่งทำให้เงินบำนาญลดลงประกอบกับกฎหมายบังคับว่าผู้ที่กลับเข้ารับราชการใหม่ต้องเป็นสมาชิกกองทุนบำเหน็จบำนาญข้าราชการ ดังนั้นเพื่อมิให้ข้าราชการที่เข้าเงื่อนไขดังกล่าวต้องเสียสิทธิและผลประโยชน์ในเงินประเดิมที่ควรมีสิทธิได้รับเมื่อเริ่มเป็นสมาชิกโดยผลของช่องว่างของกฎหมายสมควรกำหนดเหตุแห่งสิทธิที่จะได้รับเงินประเดิมเพิ่มเติมเพื่อให้ข้าราชการผู้นั้นได้รับเงินประเดิมในส่วนที่เคยมีสิทธิต่อเนื่องไปด้วยจึงจำเป็นต้องออกกฎกระทรวงนี้สัญชัย/ปรับปรุง๗ กันยายน ๒๕๔๙โชติกานต์/ปรับปรุง๒๘ เมษายน ๒๕๕๙[๑] ราชกิจจานุเบกษาเล่ม ๑๑๔/ตอนที่ ๑๕ ก/หน้า ๑/๑๒ พฤษภาคม ๒๕๔๐[๒] ข้อ ๑ (๔)เพิ่มโดยกฎกระทรวง ฉบับที่ ๖ (พ.ศ. ๒๕๔๘)ออกตามความในพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙[๓] ราชกิจจานุเบกษาเล่ม ๑๒๒/ตอนที่ ๑๐๒ ก/หน้า ๘/๔ พฤศจิกายน ๒๕๔๘